ঢাকা:: দানবীর রণদাপ্রসাদ সাহা স্মারক সম্মাননা ও স্বর্ণপদকে ভূষিত করা হলো তিন গুণী ব্যক্তিত্বকে। পাকিস্তান গণপরিষদে অধিবেশনের সব কার্যবিবরণী ইংরেজি ও উর্দুর পাশাপাশি বাংলাতেও রাখার দাবি উত্থাপন করার কারণে শহীদ ধীরেন্দ্রনাথ দত্ত (মরণোত্তর), বেসরকারি সংস্থা ব্র্যাকের মাধ্যমে দরিদ্রদের স্বাবলম্বী করতে অবদান রাখায় ফজলে হাসান আবেদ এবং সাহিত্যে অবদান রাখায় অধ্যাপক মুহম্মদ জাফর ইকবালকে এ সম্মাননা দেওয়া হয়।